NaiveNeuron/SloPal huggingface dataset:
I. Šulaj, poslanec: (2004-09-07):
Chcel by som upozorniť však len na jednu pragmatickú vec. Predpokladám, že každá reforma, tak ako je navrhnutá, by mala doniesť určitý prínos ekonomický, personálny, finančný alebo iné prínosy súvisiace so správou daní a poplatkov. Je tu namieste otázka, či tento zákon bude vedieť okamžite a rýchlo reagovať na potreby doby, pretože ak ho schválime tak, že bude platiť od 1. 1. 2005, by sme mali dôjsť k novej organizačnej štruktúre, ktorá je tu navrhnutá. Preto si myslím, že v ďalšej rozprave, ktorá môže byť v druhom čítaní, by pán minister mal vysvetliť aj problematiku zavádzania nového informačného systému, ktorý doteraz bol robený pre daňové úrady a ktorý bol prispôsobovaný výkonným rozhodnutiam daňových úradov. Predpokladám, že mala by byť vysvetlená aj problematika personálna, pretože podľa mojich skúseností, podľa informácií, tak ako som sa rozprával s pracovníkmi daňových úradov, niektorí len teraz pred dvoma týždňami skončili výberové konania. Ak navrhneme novú organizačnú štruktúru, predpokladám, že asi budeme znova musieť otvoriť výberové konania. Je otázka, ako budujeme a spracujeme personálnu základňu na daňových úradoch. A takisto je tu aj otázka finančná, či naozaj tie daňové pracoviská, ktoré zriadime a ktoré budú podliehať daňovým úradom, budú mať efektívnosť činnosti na takej úrovni, že budú lepšie a efektívnejšie využívať prostriedky daňových poplatníkov tohto štátu. Bez zodpovedania týchto otázok je naozaj nový zákon veľmi problematický a môže spôsobiť veľké problémy. Preto predpokladám, že v druhom čítaní sa budeme rozprávať aj na takéto témy.
Štarchoň, Peter, poslanec NR SR (2018-06-14):
Vďaka. Ja len veľmi jednoduchú poznámku. Pán poslanec tu prezentoval prehľadne spracované návrhy, ktoré v podstate odrážajú také kľúčové oblasti, v ktorých sú isté nedostatky, ktoré by bolo viac než urgentné riešiť. Keďže pán poslanec tu priamo prítomný nie je, tak možno tie osobné poznámky mu potom poviem pri osobnom stretnutí. Každopádne otvorila sa opäť diskusia, sú to nové témy, ktoré treba nielen otvárať, ale naozaj o nich diskutovať tak, aby priniesli aj konkrétne riešenia do praxe.
Hraško, Igor, poslanec NR SR (2015-02-03):
Ďakujem pekne za slovo, pán predseda. Chcel by som vás len požiadať, aby ste inštruovali pánov poslancov Jarjabka a Podmanického, aby sa naučili v poslaneckých garážach parkovať na vyhradených miestach, nakoľko blokujú plynulý a bezpečný prejazd a vstup do istých priestorov, kde to nie je teda povolené. V prípade, ak majú nejaké problémy s pohybovým aparátom, tak im môžete prípadne vyhradiť nejaké zvláštne miesta pri vstupe do Národnej rady. Ďakujem.
Hrnčiar, Andrej, podpredseda NR SR (2018-09-18):
Takže v tejto chvíli vyhlasujem všeobecnú rozpravu za skončenú. Chce zaujať niekto stanovisko? Nie je tomu tak. Prerušujem rokovanie o tomto bode programu. Nasleduje prvé čítanie o návrh poslancov Milana Krajniaka, Borisa Kollára, Petra Pčolinského, Adriany Pčolinskej a Ľudovíta Gogu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh zákona je uverejnený ako tlač 1095. Návrh na jeho pridelenie na prerokovanie výborom je v rozhodnutí č. 1148. Dávam slovo poslancovi Petrovi Pčolinskému, aby návrh zákona uviedol. (Rokovanie o návrhu poslancov Národnej rady Slovenskej republiky Milana Krajniaka, Borisa Kollára, Petra Pčolinského, Adriany Pčolinskej a Ľudovíta Gogu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1095.)
Grendel, Gábor, podpredseda NR SR (2023-02-02):
Ďakujeme pekne, pán minister. Dávam slovo spoločnému spravodajcovi z výboru pre pôdohospodárstvo a životné prostredie pánovi poslancovi Szőllősovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Potocký, Milan, poslanec NR SR (2021-03-17):
Ďakujem za slovo, pán predsedajúci. Vo všeobecnej rozprave (ruch v sále a zaznievanie gongu) vystúpil pán poslanec Jarjabek a podal návrh nepokračovať v rokovaní uvedeného návrhu zákona. Dajte, prosím hlasovať o tomto jeho návrhu.
R. Zajac, minister zdravotníctva SR: (2006-04-21):
Chcem povedať, že neviem odpovedať na otázku pána poslanca Jarjabka, pretože on sa ma pýtal na moje správanie, ktoré pravdepodobne nesúvisí s otázkou témy, ktorú som vám za 24 hodín pripravil. A to je informácia o situácii v zdravotníctve a spôsobe zabezpečenia zdravotnej starostlivosti občanov. Na rozdiel od divadelných predstavení, kde operetný spevák, keď zaspieva falošne, pokazí predstavenie a, dá sa povedať, je zodpovedný za zlé predstavenie, v makrosystéme verejných služieb a verejných financií možno moje správanie, ktoré niektorí považujú za neadekvátne, pravdepodobne ani neovplyvní kurz koruny, ani neovplyvní zamestnanosť, ani neovplyvní rozpočet verejných financií, ani neovplyvní platobnú schopnosť štátu platiť za svojich poistencov. To znamená, vašej otázke som rozumel ako otázke poslanca v kampani položenej ministrovi, ktorý ním už nechce byť, a preto, ak dovolíte, sa vyhnem odpovedi. A čo sa týka pána poslanca Maxona, nesúvisí to s témou, ale rád vám odpoviem. Myslím si presne opačne to, čo vy si myslíte. (Smiech a hlasy v sále.) Ja by som prosil o kľud v sále, je to vážna téma.
Šimečka, Michal, podpredseda NR SR (2023-11-14):
Ďakujem veľmi pekne. Vďaka tomu, že na chvíľu zlyhala technika, tak pán poslanec mal viac času, než by normálne bolo na faktickú poznámku. Ďalšia, pani poslankyňa Petrík. (Reakcia predrečníka: „Ďakujem pánovi podpredsedovi.“ )
Pellegrini, Peter, podpredseda NR SR (2020-05-12):
Ďakujem pekne, pán minister. Dávam teraz slovo členke výboru pre sociálne veci pani poslankyni Lucii Drábikovej, aby informovala Národnú radu o výsledku prerokovania tohto návrhu vo výbore. Nech sa páči, pani poslankyňa.
Šeliga, Juraj, podpredseda NR SR (2020-06-04):
Kým čakáte v rade na voľbu, panie poslankyne, páni poslanci, medzičasom pani Cigániková s procedurálnym návrhom, nech sa páči.
Mihál, Jozef, poslanec NR SR (2018-06-20):
Ďakujem. Teda budem reagovať na pána Tomáša. Tešíme sa, že do konca tohto volebného obdobia sa zrejme zavedie otcovská, tak ako sa o nej tu v tejto rozprave bavíme. Fakt je však ten, že máme v parlamente, minulý týždeň sme sa o tom bavili, v prvom čítaní rozsiahlu novelu zákona o sociálnom poistení, pod ktorú táto tematika spadá. Je tam všeličo, sú tam aj tri veľmi pozitívne zmeny, pokiaľ ide o materskú, za čo ďakujem, aj som to povedal vtedy v rozprave, ale pokiaľ ide o zavedenie otcovskej, nie je tam ani slovo. Čiže čakáte. Nevieme na čo. No vieme teda na čo, vysvetlili ste, ale to čakanie je napriek tomu nepochopiteľné.
P. Paška, predseda NR SR: (2009-10-22):
(Hlasovanie.) 143 prítomných, 139 za, 1 proti, 2 sa zdržali, 1 nehlasoval. Tieto pripomienky pána prezidenta sme schválili.
Brocka, Július, poslanec NR SR (2012-09-14):
Ďakujem. Pán kolega Vašečka... Poprosím pána Beblavého. Pán kolega Vašečka, na rozdiel od mojej predrečníčky vás nebudem kritizovať, lebo mne sa vaše vystúpenie veľmi páčilo. Mohol by som vám to povedať aj súkromne, ale v tejto debate to považujem za dôležité povedať verejne, lebo tu kdekto hovorí o kresťanskej sociálnej náuke a myslím si, že nemá na to dostatočné oprávnenie. Ale predsa len jedna vec ma vo vašom vystúpení zaujala a chcel by som o nej polemizovať. Vy ste pochválili sociálnodemokratický SMER. Vy ste povedali, že to robia dobre, a ja, práve to ma zaujalo, lebo sú veci, ktoré určite robia dobre. Oni dokonca často pekne hovoria, pravdivo hovoria, ale problém je, že to nesedí s tými skutkami. A ako to teraz na tom Zákonníku práce je, aby som sa nedotkol pani Vaľovej, poviem ten príklad, čo som ja spomenul pána Chomu, včera. No, pozrite sa, keby SMER vedel viac o solidarite, tak päť ľudí v SMER-e by malo zmysluplnú prácu a dokonca aj príjem pre svoje rodiny. Možno niekto je aj nezamestnaný, nemuseli by to byť len smeráci, ale takto to robí jeden človek, pán Choma, päť vecí, päť platov a to je v dnešnej situácii, keď je taká vysoká nezamestnanosť, to sa nepatrí. Naozaj sa to nepatrí. Najmä od verejných činiteľov, ktorí majú plné ústa sociálnych istôt, solidarity. Čiže urobte, by som povedal, v tejto jednej veci poriadok a potom budem hovoriť, že to, čo hovoríte, aj robíte. Ale zatiaľ to tak nie je.
Glváč, Martin, podpredseda NR SR (2019-06-27):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásiť sa. (Reakcia navrhovateľa.) Nekričali ste, ale nech sa páči, budem ústretový. Nech sa páči, pán poslanec. (Reakcia navrhovateľa.) Áno, áno, nech sa páči. Takže jediný, ktorý sa prihlásil do rozpravy, pán navrhovateľ. Nech sa páči.
Drábiková, Lucia, poslankyňa NR SR (2021-06-25):
Ďakujem za slovo. Dobré ráno, kolegovia. Chcem tak v reakcii na rozpravy, ktoré tu už odzneli, povedať takú jednu vec. William Wilberforce tridsať rokov bojoval za zrušenie otroctva a takmer sa ho nedožil. Bol vytrvalý a bojoval s vášňou. A to je to, čo vidím aj tu na jednej i druhej strane, že každý z vás s vášňou bojuje za hodnotu, ktorú považuje za najcennejšiu. To, čo nás všetkých spája, je to, že chceme pomáhať ženám. Na tom sa zhodneme. Nezhodneme sa na tom, či cenou môže byť počatý ľudský život. Je jasné, na ktorej strane stojím v tomto boji ja, a myslím si, že to, čo sa tu teraz deje, sa tu dialo už mnohokrát v tomto parlamente, ale mojou takou nádejou a aj výzvou na nás všetkých, aj pre mňa samú je to, že zatiaľ nás tie počty nepustia. Zatiaľ tie počty jasne ukazujú, aké je nastavenie a ako to celé vnímame. Je otázka, ak by sme hlasovali tajne, či by sa to hlasovanie líšilo, pretože či už také alebo onaké hlasovanie prináša mnohé ataky a mnohé tlaky zo strany spoločnosti. Ešte, ešte som chcela povedať takú jednu vec, že táto diskusia, aj keď možno niektorým mojim kolegom, ktorí tu možno aj teraz nie sú, pripadá jalová a zbytočná, pretože aj tak nič nezmeníme, aj tak sa nikam neposunieme. Mne taká nepripadá a vidím to minimálne ako výzvu na to, aby sme sa naučili diskutovať kultivovane, aby sme sa naučili rešpektovať jeden druhého a vnímať ho ako partnera, ako človeka. Ďakujem.
J. Počiatek, minister financií SR: (2008-06-18):
Návrh zákona vychádza z Národného plánu zavedenia eura v Slovenskej republike a súvisí so zmenami v tuzemskom platobnom systéme SIPS a s napojením sa na platobný systém TARGET 2, pričom tieto zmeny je nevyhnutné vykonať najneskôr ku dňu zavedenia eura v Slovenskej republiky, t. j. k 1. 1. 2009. Umožňuje vykonávanie tuzemských a cezhraničných platieb v reálnom čase prostredníctvom takzvaného európskeho platobného systému podľa osobitného predpisu, ktorým je usmernenie Európskej centrálnej banky z 26. apríla 2007 o Transeurópskom automatizovanom expresnom  systéme hrubého zúčtovania platieb v reálnom čase, tiež nazývaný TARGET 2. Upravuje možnosť uviesť číslo účtu aj v tvare IBAN a kód banky BIC pre tuzemské prevody vykonávané prostredníctvom európskeho platobného systému, ako aj zmeny súvisiace s odpísaním a pripísaním sumy cezhraničných prevodov vykonávaných prostredníctvom európskeho platobného systému. Ďalšie zmeny a doplnenie návrhu zákona súvisia so zmenami v tuzemskom platobnom systéme SIPS, ktorý sa od 1. januára 2009 mení na clearingový systém, pričom zúčtovanie vypočítavaných pozícií bude prebiehať v platobnom systéme TARGET 2 SK. Ostatné zmeny majú legislatívnotechnický charakter. Ďakujem za slovo.
Žiak, Miroslav, poslanec NR SR (2022-03-23):
Ďakujem veľmi pekne. Pán poslanec Taraba, ja mám z vášho vyjadrenia, alebo z tvojho vyjadrenia pocit, že referendum je vlastne liek na všetko. Podľa teba by referendum ukončilo aj vojnu na Ukrajine asi, ako tak počúvam. Poslanec Potocký Milan, ja som nepovedal, že sú recesisti, že niektorí ľudia ich označujú za recesistov. Svedkovia Liehovovi sú združenie, kde sa prihlásilo 14,5 tisíca ľudí. Tak ak sú to recesisti, tak by ich bolo možno 500 alebo 200, ale nie takmer 15-tisíc. Si myslíte, že 15-tisíc ľudí sú recesisti, že, že akože len tak? No mne to nepríde. Pán poslanec Szőllős, pre mňa je tiež aj cirkev satira. Pre mňa je všeobecne cirkev satira, lebo som ateista, tak vnímam a vy ste povedal, že Svedkovia Liehovovi sú alkoholici a podporujú alkoholizmus. No nie, oni bojujú proti alkoholizmu a prípadné finančné prostriedky, ktoré by dostali od štátu, by chceli použiť na vzdelávanie ľudí, aby nepoužívali alkohol, aby pili poprípade s mierou a pomáhali sa dostať ľuďom z alkoholizmu a z takýchto problémov, do ktorých ich dostal alkoholizmus. Pán poslanec Kočiš, vy ste rozprávali o nejakom úlete, no pre mňa sú úlet náckovia v parlamente a všelijakí recidivisti, to sa nemáme o čom baviť. Pán poslanec Mizík, tak pobavil ako obyčajne. Pani poslankyňa Andrejuvová, no rímskokatolícka cirkev si uzurpuje najväčší balík peňazí a keď sa to prepočíta parciálne na jednotného člena alebo sympatizanta, alebo teda veriaceho, tak má najväčší, najväčší kus tých peňazí a rozprávala si o tom, že už aké rôzne aktivity tu robí cirkev, no za všetko dostáva navyše peniaze. Ak má domov sociálnych služieb alebo, alebo nejaký iný sirotinec alebo čokoľvek, za všetko dostáva od štátu navyše peniaze. Nehovorne o tom, že to robí ona zo svojich prostriedkov. No nerobí. Pán poslanec Kuffa, vy ste pekne nazval, že sú to paraziti na rozpočte, s tým sa zhodneme. A to sú všetci. A už nestíham na Tomáša... (Prerušenie vystúpenia časomerom.)
Hrnčiar, Andrej, podpredseda NR SR (2017-06-20):
Pán poslanec Baránik.
Kadúc, Miroslav, poslanec NR SR (2014-11-08):
Pán premiér, z mojej komunikácie s voličmi a z parlamentnej práce vzišlo takmer 60 návrhov, niekoľko desiatok pozmeňujúcich návrhov, z ktorých neprešiel ani jeden. A bolo to kvôli vláde strany SMER, kvôli ničomu inému to nebolo. Medziiným boli tam aj dva, ktoré predložili vaši nominanti, vaši ľudia, na grémiu schválené a neprešli. To je len na margo. Čo sa týka opozície, musím povedať, že ja som naozaj úprimne smutný z toho, čo sa dialo a že za to v zásade nikto neniesol zodpovednosť, že tá škoda štátu nebola nahradená. Buďte si však istý, pán premiér, že skôr či neskôr príde opozícia, nová opozícia. Čo budete robiť potom, keď nebudete mať na koho hádzať špinu, keď nebudete môcť odvádzať pozornosť od korupčných škandálov vašej vlády? Táto krajina potrebuje riešenia a výsledky. Pán premiér, výsledky vašej práce možnože pár vetami v tej krátkej faktickej. Slušní ľudia sa nemajú lepšie. Slušní ľudia živoria. Stredná vrstva stagnuje alebo upadá. Mladí ľudia odchádzajú alebo sa chystajú odísť, pretože nevidia budúcnosť v tejto krajine, do zahraničia. Byť spokojný s takouto prácou môže iba ťažký cynik, a nie slušný premiér, pán premiér.
Kollár, Boris, predseda NR SR (2021-12-09):
Vážené pani poslankyne, vážení páni poslanci, budeme pokračovať. S procedurálnym návrhom vystúpi pán poslanec Fico.
Sedlák, Justín, poslanec NR SR (2024-10-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
M. Číž, podpredseda NR SR: (2009-12-09):
návrh na vymenovanie poslanca Jána Kovarčíka za náhradného člena Stálej delegácie Národnej rady Slovenskej republiky . Hlasujeme. (Hlasovanie.) Prítomných 133 poslancov, za návrh 93 poslancov, proti 2, zdržalo sa 5 poslancov, nehlasovalo 33 poslancov. Konštatujem, že sme schválili návrh na vymenovanie poslanca Jána Kovarčíka za náhradného člena Stálej delegácie Národnej rady v Parlamentnom zhromaždení Rady Európy. Tým sme vyčerpali všetky body, o ktorých sme mali rozhodnúť hlasovaním, ktoré boli prerokované. Teraz ešte priestor pre procedurálne návrhy prípadných predsedov výborov. Pán predseda výboru Burian.
Glváč, Martin, podpredseda NR SR (2018-10-18):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Dovoľte mi ale, aby som ešte predtým privítal na balkóne členov Slovenského zväzu protifašistických bojovníkov a Jednoty dôchodcov z Očovej. Vitajte! (Potlesk.) Poslanci písomne položili do včera do dvanástej hodiny 26 otázok na predsedu vlády a 53 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády Peter Pellegrini sa písomne z rokovania o tomto bode programu ospravedlnil. Svojím zastupovaním poveril podpredsedu vlády a ministra financií Petra Kažimíra, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči.
Šimečka, Michal, podpredseda NR SR (2024-05-14):
Ďakujem pekne a dávam teraz slovo spravodajkyni, ktorú určil navrhnutý gestorský výbor pre hospodárske záležitosti, pani poslankyni Andrei Szabóovej. Nech sa páči.
Jurinová, Erika, podpredsedníčka NR SR (2015-07-01):
Pán poslanec Bobík.
Laššáková, Jana, podpredsedníčka NR SR (2013-05-31):
Vyhlasujem všeobecnú rozpravu za skončenú. (Reakcia z pléna.) Aha, s reakciou, nech sa páči, ospravedlňujem sa.
Valášek, Tomáš, poslanec NR SR (2021-10-22):
Rozumiem.
Šimečka, Michal, podpredseda NR SR (2024-05-10):
Ďakujem veľmi pekne. Tak ideme ďalej v rozprave. Ako ďalší prihlásený, pán poslanec Farkašovský, nech sa páči.
Bugár, Béla, podpredseda NR SR (2018-02-01):
Páni poslanci!
Svrček, Miloš, poslanec NR SR (2023-03-16):
Ďakujem veľmi pekne za slovo. Pán poslanec Krúpa, absolútne s vami súhlasím, presne. Aj ja som tiež využil túto možnosť a komunikoval som s niektorými historikmi a tiež mi potvrdili, že v tomto období ísť s takýmto návrhom, jednoducho je to popieranie histórie. A presne ako, ja tiež súhlasím s tvojou argumentáciou, absolútne nemám problém s tým, aby sme si čoraz viac uctili aj obete pamiatky holokaustu, obetí holokaustu, veď na Slovensku už niekoľko rokov máme aj 9. september, kedy je oficiálne pamätný deň obetí holokaustu a rasového násilia, čo je, si myslím, že dôstojná spomienka na tieto nevinné obete druhej svetovej vojny. A zároveň na Slovensku, však určite mnohí viete, že každoročne aj Slovensko sa pridáva k piete 27. januára, na kedy pripadá Medzinárodný deň pamiatky obetí holokaustu, dátum bol zvolený Valným zhromaždením Organizácie Spojených národov a súvisí s dňom, keď bol oslobodený nacistický koncentračný tábor v Auschwitzi. Poukázať treba aj na podobný slovenský postoj k 2. augustu, kedy Európsky parlament vybral za pamätný deň rómskeho holokaustu v noci z 2. na 3. augusta v ´44 v Auschwitzi, v tzv. cigánskom tábore nacisti zavraždili až takmer 2 900 Rómov. A tuto nezabúdajme ani na skutočnosť, že odsun Maďarov sa odohral s požehnaním víťazných mocností. A nemenej si spomeňme aj na súvislosti niekoľko rokov pred 12. aprílom 1947 vo vzťahu k Maďarsku. Jednoducho bolo obeťou Československo a agresorom južný sused za Dunajom. Preto aj súhlasím absolútne s historikmi, pretože predložený návrh novely je preto jednoznačne tým, že vyznieva ako pokus o revíziu histórie. Čiže súhlasím s tým, že určite by sme si mali čo najviac uctiť... (Prerušenie vystúpenia časomerom.)
V. Palko, minister vnútra SR: (2003-05-22):
Okrem zavedenia majetkového priznania sa vo vládnom návrhu zákona navrhuje úprava ustanovenia § 5 ods. 3 o systemizácii tak, aby vláda mohla reagovať na stav, ak poslaneckými návrhmi pri prerokúvaní návrhu zákona o štátnom rozpočte nastane potreba premietnuť zmeny v zákone o rozpočte aj do systemizácie bezpečnostných zložiek. Ďalej sa navrhuje zmena § 192 ods. 1 písm. c), v dôsledku ktorej bude možné prepustiť zo služobného pomeru policajta, ktorý dovŕšil vek 55 rokov a súčasne splnil podmienky na výsluhový dôchodok. Vládny návrh zákona prerokovali určené výbory a ich pozmeňujúce návrhy sú uvedené v spoločnej správe. Na rozdiel od odporúčaní gestorského výboru neodporúčam schváliť pozmeňujúci návrh uvedený pod bodom 5 spoločnej správy. Dôsledkom takejto zmeny by totiž bolo zrušenie navrhovanej povinnosti príslušníkov deklarovať majetkové pomery aj za svojich rodinných príslušníkov, čo znamená zníženie účinnosti navrhovaného opatrenia. Navyše povinnosť policajtov deklarovať majetok aj za rodinných príslušníkov vychádza z Programového vyhlásenia vlády a je zakotvená aj v platnom práve u sudcov a prokurátorov. Vzhľadom na uvedené si vás dovoľujem požiadať o vyčlenenie bodu 5 na samostatné hlasovanie a pozmeňujúci návrh v tomto bode neschváliť. Vážený pán predseda, vážené panie poslankyne, páni poslanci, záverom si vás dovoľujem požiadať, aby ste v druhom čítaní predložený vládny návrh zákona schválili po zohľadnení uvedených pripomienok. Ďakujem za pozornosť.
Laššáková, Jana, podpredsedníčka NR SR (2012-11-07):
Nechce reagovať na faktickú poznámku pán poslanec Miškov, takže dávam teraz slovo pani poslankyni Mezenskej. Nech sa páči.
Hrušovský, Pavol, podpredseda NR SR (2010-12-08):
Hlasujeme, páni poslanci, o návrhu prerokovať vládny návrh zákona o štátnom rozpočte ihneď. (Hlasovanie.) 146 prítomných, 76 za návrh, 68 proti, 2 sa zdržali. Návrh sme schválili. Pristúpime k tretiemu čítaniu o vládnom návrhu zákona o štátnom rozpočte na rok 2011. Otváram rozpravu o tomto bode programu, pýtam sa, či sa chce niekto z prítomných pánov poslancov do rozpravy prihlásiť. Konštatujem, že nie. Vyhlasujem rozpravu za skončenú a prosím vás, pán spoločný spravodajca, aby ste predložili hlasovanie o uzneseniach v rámci prerokovávania návrhu zákona v treťom čítaní, nech sa páči.
Sulík, Richard, predseda NR SR (2010-12-01):
Prosím, hlasujte teraz. (Hlasovanie.) Zo 146 prítomných poslancov hlasovalo 140 za, 3 proti, 2 sa zdržali, 1 nehlasoval. Tento návrh bol schválený.
Mezenská, Helena, poslankyňa NR SR (2014-06-25):
Aby som bola trošku pozitívna, tak ja naozaj v tejto krátkej faktickej poznámke uvediem, že ja sa veľmi teším, že sa na pôdu parlamentu dostala spotrebiteľská problematika, ochrana práv spotrebiteľov ako takých, obzvlášť že sa venuje aj dnes pozornosť práve ochrane spotrebiteľa na finančnom trhu, kde mnohí spotrebitelia čelia úžere a nadmernej zadlženosti. Ale na druhej strane v plnej miere sa stotožňujem s obsahom príspevku poslanca Kadúca, ktorý zhodnotil súbor pripravených legislatívnych opatrení, ktoré aj z môjho pohľadu majú skôr taký marketingový efekt. Keď ideme do dôsledkov a do praktického prínosu a efektu, naozaj, potýkajúc sa s problémami ľudí, ktorí čelia úžere v praxi, musím konštatovať, že to tempo, ktoré je zvolené pri prijatí legislatívnych opatrení a hlavne vykonávacích mechanizmov pri príprave tých jednotlivých subjektov, inštitúcií, ktoré majú pomáhať spotrebiteľom dostať sa z týchto úžerných zmlúv, je veľmi pomalé a ťarbavé. A veľmi ma mrzí, že práve v podmienkach väčšiny, teda tej vládnucej strany so sociálnodemokratickým rozmerom sa takéto procesy odohrávajú pod výrazným tlakom opozície. To ma na tom celom naozaj veľmi zaráža.
Bugár, Béla, podpredseda NR SR (2016-10-19):
Nech sa páči, prezentujme sa a hlasujme o procedurálnom návrhu pána poslanca Mihála. (Hlasovanie.) Prítomných 140 poslancov, za 61, proti 68, 11 sa zdržali. Konštatujem, že tento návrh nebol schválený.
Hort, Milan, podpredseda NR SR (2011-02-09):
Pán poslanec Ľubomír Želiezka, nech sa páči.
Mazurek, Milan, poslanec NR SR (2016-11-25):
Pán Dostál, ja sa chcem venovať len jednej časti vášho vystúpenia, kde ste hovorili o nezmyselných dávkach, príspevkoch a prídavkoch, ktoré sú adresované nesprávnym ľuďom, to znamená ľuďom, ktorí si to buď nezaslúžia, alebo by na to reálne nemali mať nárok. Ja vám chcem pripomenúť, že Ľudová strana Naše Slovensko už od svojho samotného vzniku neustále kritizuje zle nastavený sociálny systém a absolútne hlúpe vynakladanie prostriedkov štátneho rozpočtu práve na tieto oblasti. Jediné, čo sme si však od ľudí, ako ste vy, za tieto naše názory vyslúžili, boli nálepky rasisti a extrémisti. Ja sa vás preto chcem teraz opýtať, či toto, čo tu teraz prezentujete, teda tie isté názory, ktoré sme prezentovali vždy my, nerobí rasistu a extrémistu aj z vás? Ďakujem. (Potlesk.)
Bugár, Béla, podpredseda NR SR (2016-06-14):
Ďalej v rozprave vystúpi pán poslanec Simon, nech sa páči.
Hrnčiar, Andrej, podpredseda NR SR (2020-02-20):
Pán poslanec Janckulík.
Poliačik, Martin, poslanec NR SR (2013-03-20):
Ďakujem. Ďakujem veľmi pekne. Pripájam sa k predrečníkovi. Pán minister, všetci sme dostali ten list s oficiálnou pečiatkou podpísaný Ing. Jozefom Jursom. Dokazuje len to, že diskusia na úrovni ministerstva zjavne prebehla inak, než ste o tom buď boli informovaný, alebo ste o tom informovali. Je to veľmi dôležitá informácia, že ľudia, ktorými ste sa oháňali od začiatku prerokovania tohto zákona, sú zásadne proti tomu, aby bol v parlamente prijatý. Stiahnite ho, pán minister, a nechajte priestor, aby sme naozaj našli dobré koncepčné a systémové riešenia.
Danko, Andrej, predseda NR SR (2018-09-18):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, kto sa chce prihlásiť do rozpravy ústne? Prvý sa hlási pán navrhovateľ a súčasne aj spravodajca. (Reakcia navrhovateľa.) Jasné, veď akože je to na vás. Ja to rešpektujem. S tým, že ešte, ešte chcem povedať teda, že aj uzatváram možnosť prihlásenia do rozpravy ústne. A nech sa páči.
Danko, Andrej, predseda NR SR (2019-05-16):
Ďakujem, pani poslankyňa. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Dostálovi, nech sa páči.
Suja, Miroslav, poslanec NR SR (2023-06-15):
Ďakujem za slovo. Tak začnem odzadu. No, SaS, že nevedia, oni nevedia ani, aké sú základné potraviny, čo sme tu priamo počuli, ale vedia prepiť milión v Dubaji v bare. To vedia. A krútiť hlavou nad logickými vecami. A čo sa týka pána ministra Šimka, nominanta KDH, ja neviem, aké informácie alebo skade čerpal. Som rád, že to Milan vysvetlil. A neviem, kvôli akému dôvodu nám tu klame, či je neschopný, čo je problém, vzhľadom na vek, ospravedlňujem sa, či je senilný, alebo nám tu úmyselne klame. Ale ako môže tvrdiť, že 600 týždenne prechádza, keď len v Komárne, len v Komárne za jeden deň narátali 200. Tak neviem, kvôli čomu nám tu tieto čísla dáva a ako ich má podložené. Ja by som chcel potvrdiť alebo vyvrátiť informáciu, že Lexmann, manželka predsedu KDH a europoslankyňa za KDH, požiadala, aby minister nezasahoval a nebránil vstupu imigrantov, nech nám to, nech sa k tomuto vyjadrí. A takisto neviem dôvod, prečo keď raz imigranti nemajú zo Sýrie akože doklady a všetci tvrdia, že majú 14 rokov, prečo im to ministerstvo verí? Keď z dokázateľných území, z Ukrajiny, kde sa bojuje, každý príde s dokladom, sa preukáže a tu prichádzajú mladí muži vo veku okolo 30 rokov a ani jeden nemá doklad. Tak keď sa postavíme, že nemá doklad, automaticky ideš preč, lebo nevieš dokázať, či si zo Sýrie. Ja sa pýtam, ako to vie minister, že sú zo Sýrie? Vieme, koľko občanov ostalo v Sýrii? Vieme približne. Vieme, koľko asi ušlo? Vieme. Vieme, koľko utečencov je v Európe? Vieme. Tak skade sa naklonovali? Takže, pán minister, ešte raz. Klamete úmyselne alebo ste neschopný, alebo, pardon, k vášmu veku ste senilný. Každá z týchto možností, bez urážky, je veľmi zlá. Ak na to nemáte, tak sa vzdajte toho!
Suja, Miroslav, poslanec NR SR (2022-12-07):
Ďakujem za slovo, pán predseda. Prosím, pán predsedajúci, by ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Adamčík, Eduard, poslanec NR SR (2018-05-28):
Ďakujem. Súhlasím s vašou kritikou útokov na kresťanstvo a myslím si, že nedá sa s tým nesúhlasiť. A čo sa týka dnešnej prejednávanej témy, tak dúfam, že to bude fakt potrebovať zázrak, aby to prešlo, a ľutujem, že tu všetci kresťania, ktorí sa tak cítia vo vnútri, nesedia teraz pri tejto prejednávanej téme, tak závažnej. Ďakujem.
Hrušovský, Pavol, podpredseda NR SR (2010-08-10):
Pán poslanec Kaliňák chce reagovať na faktické poznámky pánov poslancov. Nech sa páči, pán poslanec.
Klus, Martin, podpredseda NR SR (2019-10-24):
Ďakujem. Predpokladám, pán poslanec, že máte doplňujúcu otázku. Nech sa páči.
Zmajkovičová, Renáta, podpredsedníčka NR SR (2014-09-19):
Ďakujem. Prosím určeného spoločného spravodajcu zo zahraničného výboru poslanca Mikuláša Krajkoviča, aby informoval Národnú radu o výsledku rokovania výborov o tomto návrhu vlády.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 135, za 119, proti nikto, zdržalo sa 15, nehlasoval 1. Konštatujem, že tento pozmeňovák sme schválili.
J. Laššáková, poslankyňa: (2003-10-31):
V bode 4 spoločnej správy gestorský výbor odporúča schváliť vypustenie písm. u) z § 6 ods. 4, čo bude mať ten následok, že vymenovanie do nominovanej štátnej služby a vykonávanie skúšok bude vykonávať len Úrad pre štátnu službu. V tejto súvislosti chcem upozorniť, že aj zavedenie takého dôležitého inštitútu, akým má byť nominovaná štátna služba, musí zohľadňovať postavenie Najvyššieho kontrolného úradu Slovenskej republiky v štruktúre najvyšších orgánov štátu. Princíp nezávislosti ako nevyhnutný predpoklad na objektívne a účinné vykonávanie kontrolnej činnosti zahŕňa v sebe i potrebnú mieru nezávislosti v oblasti personálnych záležitostí, ale i organizačnú a funkčnú nezávislosť. Úrad pre štátnu službu ako súčasť výkonnej moci nemôže rozhodovať o jednej z najdôležitejších otázok ovplyvňujúcich činnosť Najvyššieho kontrolného úradu Slovenskej republiky. Bol by to zásah do jeho nezávislosti neprijateľný i z medzinárodného hľadiska, pretože by to nezodpovedalo princípom obvyklým pre postavenie najvyšších kontrolných úradov v členských štátoch združených v medzinárodných organizáciách najvyšších účtovných kontrolných úradov INTOSAI a EUROSAI,  ktorých členom za Slovenskú republiku je aj Najvyšší kontrolný úrad. Práve preto navrhujem, aby sme bod 4 vyňali na osobitné hlasovanie zo spoločnej správy a ja budem hlasovať proti vypusteniu písm. u) z § 6 ods. 4 a prosím vás, páni poslanci, aby sme naozaj zvažovali pri hlasovaní o tomto ustanovení, aby si Slovenská republika nerobila znova hanbu ako dôsledok nedodržiavania medzinárodných zmlúv, ktorými je viazaná. Ďakujem pekne. Z. Martináková, podpredsedníčka NR SR: Ako posledný v rozprave vystúpi pán poslanec Farkas.
Šefčík, Marek, poslanec NR SR (2022-06-15):
Ďakujem za slovo. Ja len veľmi krátko zareagujem na to, čo pán Kočiš hovoril, že, ja som si to poznačil, že vzdelávacie poukazy sa nedali zneužívať. No akože zneužiť sa dá všetko. Úplne všetko. Áno, aj vzdelávacie poukazy. Spýtajte sa Martina Čepčeka, ten vám to povie. A my sme ľudia z praxe, ktorí vieme, ako to fungovalo a vieme, ako to funguje. Čiže ja nie som proti CVČ. Naopak, pomôžme im ešte. Nech rozvíjajú tie aktivity, nech majú viac tých krúžkov. A tak ako tu bolo spomínané, že to je 3 eurá na mesiac momentálne, asi 3,20, lebo tam je, myslím, 32 eur za desať mesiacov. Takže teraz by to malo byť 60 eur mesačne za dvanásť mesiacov, hej? Čiže to je, to je nepomer. No a vy, pán Kočiš, ste spomenuli, že, že to, čo sa chystá, sa bude, jak som si to poznačil? Bude sa to, bude to krásne zneužívané. Tak vy na jednej strane tvrdíte, toto, toto sa nezneužíva, tie, tie poukazy. A toto, čo sa ešte len pripravuje od 1. januára, že sa to bude zneužívať. No ako to viete? Ako robíme všetko pre to alebo urobíme všetko pre to, aby sa tie veci nieže nedali zneužívať, ale aby to bolo kontrolované, pretože tak ako som na začiatku povedal, keď dáte aj prídavky na deti, takú čistú vec, tak niektorí ľudia to „zneužívajú“. Pretože niekto niečo zneužíva, tak my tým iným, ktorí to nezneužívajú, na základe tohto nemáme pomôcť? Naopak. Ja hovorím, že CVČ, ale aj ďalšie organizácie, tam sú, tam sú organizácie, ktoré teraz tie vzdelávacie poukazy nemôžu poberať a ktoré by mohli byť financované z týchto voľnočasových aktivít. Takže pomôžme tomu. Čo sa týka hlasovania, tak dohodli sme sa, že hlasovanie, keďže je tento zákon priamo zmyslom napojený na, na veto, ten zákon, ktorý vetovala pani prezidentka, tak v priebehu schôdze ešte oznámim hlasovanie buď procedurálnym návrhom, alebo nejakým takýmto spôsobom konkretizujem to potom.
Vaňová, Jarmila, poslankyňa NR SR (2021-09-17):
Ďakujem, pán predsedajúci. Vážení kolegovia, v súlade § 73 zákona o rokovacom poriadku som bola určená Výborom Národnej rady Slovenskej republiky pre ľudské práva, Výborom Národnej rady pre ľudské práva a národnostné menšiny za spravodajkyňu k návrhu uvedeného zákona, tlač 669. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady pre ľudské práva a národnostné menšiny. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu. Ďakujem.
Jurinová, Erika, podpredsedníčka NR SR (2014-09-24):
Pán poslanec Poliačik.
Viskupič, Marián, poslanec NR SR (2023-02-03):
Ďakujem pekne za slovo. No myslím, že čím dlhšie už debatujeme, tým viacej sa už dostávame k takým argumentom už skôr v úvodzovkách. Ja, ja to tak nejako akoby už volám, že sociálne inžinierstvo, no. Prosím, Richard, nespájajme zvýšenie návštevnosti na futbale či hokeji práve tým zákazom nedeľného predaja. Proste toto je, samozrejme, šport je dôležitý, nech tam chodí veľa ľudí. Ale presne toto je už sféra, kde štát nemá, nemá zasahovať ani v tom, či má byť zápas kedy-vtedy, alebo že či má byť v robote predavačka. Veď a keď si zoberiem ten príklad, veď na tom štadióne tiež pracuje veľa ľudí. Všetci usporiadatelia sú v nedeľu v robote. V bufetoch pracuje kopu ľudí, proste hostesky, ketering. Vieš, koľko, vieš. Vieš koľko policajtov je v hotovosti na takom futbalovom zápase? Tí všetci sú v práci v nedeľu. A je to okej, v poriadku. Ale prečo nám zrovna vadia tie, tie predavačky? A ja ešte keď poviem taký ten trnavský príklad, že ono to je niekedy ale opačne aj vo vyspelom svete spojené, že tie športoviská, že ten štadión je spojený s obchodnou zónou. No ten futbal v Trnave je proste spojený s tým, že idú ľudia na zápas, pred ním idú do kaviarne alebo na pivo a potom idú znova vlastne do toho obchodného centra. Takže ono sa to práve opačne, že ono sa to tak nejak spája. Ale toto všetko je na rozhodnutí ľudí, proste podnikateľov, spotrebiteľov, zamestnancov. Do tohto sa im normálne že ako štát nemotajme. Fakt, fakt nie. Ďakujem.
Grendel, Gábor, podpredseda NR SR (2020-11-04):
Ďakujem, pán podpredseda. Jedna faktická poznámka na vaše vystúpenie. Pán poslanec Vašečka, nech sa páči.
Jarjabek, Dušan, poslanec NR SR (2014-11-10):
Ďakujem pekne za slovo. Pán poslanec Číž, ja by som sa chcel veľmi pekne poďakovať za to, čo si povedal. Opäť sme si raz mohli vypočuť, ako keď pravda zasiahne na pravých miestach, ako to strašne bolí. To sú všetky tie faktické poznámky na tvoju adresu. Všetky tie faktické poznámky tej nenávisti, toho neskutočného ovzdušia, už nielen politickej nenávisti, ale osobnej nenávisti. To tuná nikdy nebolo. Preto ešte raz, veľmi ťa obdivujem aj za tvoj prejav nielen po obsahovej stránke, ale aj po stránke verbálnej, ktorý naozaj s kľudom, s kľudom, s obrovským kľudom tuná povedal všetkým to pravé orechové, čo tuná táto pravá strana nechce počuť. Čiže preč od tejto nenávisti. Poďme späť k nejakému normálnemu rokovaniu. A ja som presvedčený, že na budúci týždeň tuná tá situácia bude úplne iná z jedného jediného dôvodu, dámy a páni, bude po voľbách. A o to vám všetkým ide. No, a uvidíme, s akým výsledkom, či vám toto pomohlo alebo nepomohlo. Lebo vám ide len o tie voľby. O nič iného vám nejde! Hovoríte to tuná dokonca aj vo faktických poznámkach. Je to čosi, čo rezonuje v tejto spoločnosti tento týždeň. A už nech po tých voľbách je preto, lebo toto si nezaslúžia ani voľby a ani nadchádzajúci 17. november.
Galko, Ľubomír, poslanec NR SR (2023-12-13):
Ďakujem pekne. No, Roman, je ocenenia hodné, že pri tzv. lex konsolidácii, čo je ale vlastne lex ožobračovanie, si pristúpil vo svojom vystúpení k porovnaniu, že čo bolo pre ľudí spravené v rokoch 2020 až 2023 a aké boli deficity a ako sa popritom aj pri obrovských krízach podarilo konsolidovať v porovnaní s tým, čo ide spraviť táto vláda podvodníkov a klamárov teraz, ako ide akože konsolidovať. Ľuďom vziať aj to posledné. Ošklbať ich, o čo sa dá. Nulová valorizácia platov, to nie je konsolidácia, ale to je zderstvo. Ty si veľmi správne poukázal na to, že ako okašlú policajtov a vojakov, a tak im všetci utečú do civilu, pretože drvivá väčšina z nich už má roky odslúžené na výsluhový dôchodok a jednoducho sa zbalia a pôjdu do civilu. To ako tu potom budeme fungovať v štáte bez policajtov a bez vojakov? Minister Kamenický včera tu hovoril, že majú jasný plán. No ale ja som nútený konštatovať, že tento návrh konsolidácie, ktorý predložili, možno je jasným plánom, ale je to plán cesty do pekla. Je to plán úpadku a nestability. Čistá katastrofa. A je dobré, že si spomenul to zvyšovanie zdravotných odvodov, lebo toto musíme opakovať neustále. Tá mantra, že to zaplatia zamestnávatelia, je hrubá lož. Zaplatia to zamestnanci, lebo zamestnávatelia si tie zvýšené náklady premietnu do toho, že znížia alebo nezvýšia mzdy, ktoré zamýšľali zvýšiť a toto musíme neustále pripomínať a toto musíme pranierovať.
Laššáková, Jana, podpredsedníčka NR SR (2013-09-10):
Pán poslanec Matovič, nechcete reagovať na faktické? Nie. Nech sa páči, pán poslanec Hraško, máte slovo. Už ste pripravený, takže nech sa páči.
Čepček, Martin, poslanec NR SR (2023-02-03):
Ďakujem pekne. Pán kolega Vašečka, áno, dohodli ste si koaličnú zmluvu, ktorú ale SaS-ka počas tohto volebného obdobia niekoľkokrát porušila, niekoľkokrát si predkladali zákony, ktoré chceli oni, takže nebolo to celkom tak. No a pán Oravec, čo sa týka diktátu, no od začiatku vidíme, ako šesťpercentná strana SaS diktuje, toto sa nedá, musíte podporiť, keď som bol koaličný poslanec. Musím podporiť, lebo to je náš koaličný partner. A ja sa pýtam, a naše podporia oni kedy? My máme 53 poslancov, najprv si diktujme my podmienky a potom dajme podmienky im, teda potom schváľme podmienky im. Čo sa týka tej zbytočnej byrokracie, pán poslanec Oravec, tak neviem, či si pamätáte alebo viete o tom, ja som ako jediný poslanec, koaličný teda, pochválil pána predsedu Sulíka za zákon, ktorý mal, ktorý mal v podstate odstrániť byrokraciu, čo sa týka detských ihrísk, lebo z vlastnej skúsenosti som vedel, a pán, pán predseda Sulík si, si to pamätá, určite si to pamätá, lebo už viackrát na to reagoval, a napriek tomu, že koaliční poslanci za to vtedy niektorí aj nehlasovali alebo boli proti, to znamená, ja som za odstránenie byrokracie. Ďakujem.
Gröhling, Branislav, poslanec NR SR (2019-05-15):
Miro, ďakujem veľmi pekne, lebo to vystúpenie bolo plnohodnotné a bolo tam spomenutých množstvo vecí, ktoré sú dôležité a hlavne pre školstvo sú dôležité, pretože o nich vôbec nediskutujeme. A keď o nich diskutujeme, tak je to vždy večer o nejakej šiestej hodine alebo ráno o deviatej hodine, kde je pár ľudí, hoci školstvo sa nás dotýka absolútne všetkých a keď to prejdeme od materských škôlok, základných škôl, stredných škôl, vysokých škôl, tak ten dopad potom je naozaj do spoločnosti. A pokiaľ sa nebudeme venovať všetkým týmto oblastiam a všetkým týmto témam, tak nebudeme vedieť kreovať budúcnosť mladých ľudí. Je naozaj dôležité si vysloviť, že každá oblasť alebo väčšina tých dôležitých oblastí pre spoločnosť má svoje správy a má svoj čas, ktorý je vyhradený aj tu v pléne Národnej rady, kde by sme mohli o tom diskutovať a nie iba na výbore, pretože tam sme diskutovali aj o tomto návrhu kolegyni Zimenovej, kde boli tie signály, že načo to budeme preberať v pléne Národnej rady, že načo budeme niečo také robiť pred všetkými. Môžme to prerokovať čisto iba na výbore, kde je 13 ľudí, kde k tomu sa budeme vyjadrovať my ako zo strany opozície, ale zo strany tej koalície nepríde nejaký podnet alebo niečo podobné. A kľudne povedzme, že máme správu o činnosti verejného ochrancu práv za obdobie, ktoré budeme mať aj na tejto schôdzi. Takže to je, spadá do výboru pre ľudské práva a národnostné menšiny, čo je dôležitá téma, kde všetci chodia vystupovať a vieme o tejto správe diskutovať veľmi dlhý čas. Máme tu správu o výsledkoch kontrolnej činnosti Najvyššieho kontrolného úradu, ktorá je tiež správa na niekoľko hodín a tá diskusia sa vedie veľmi dlho. Takže myslím si, že aj túto správu by sme mali odsúhlasiť, tento návrh zákona by sme mali odsúhlasiť, aby k budúcemu roku už budúci minister vedel o školstve diskutovať v pléne. Ďakujem.
Zmajkovičová, Renáta, podpredsedníčka NR SR (2013-05-14):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť do rozpravy niekto ústne. Nie je tomu tak. Uzatváram možnosť prihlásiť sa do rozpravy ústne. Prerušujem rokovanie o tomto bode programu. A, kolegyne, kolegovia, budeme pokračovať hlasovaním o 17.02 hodine, vyhlasujem prestávku. (Krátka prestávka.) (Po prestávke.)
Kašper, Igor, poslanec NR SR (2020-11-26):
Ďakujem za slovo, pán predsedajúci. Ja musím teda znovu zareagovať na pána Tomáša, ktorý tu opäť zavádza. Ja rozumiem, že by ste boli najradšej, aby tá minimálna mzda bola 656 eur, tak ako aj odborári. Pripomínam, že v tomto roku je minimálna mzda 580 a na budúci rok teda bude 623 eur. Ale ťažko sa komunikuje s odborármi, keď nechcú pristúpiť na žiadny kompromis na rozdiel teda od zamestnávateľov. Ale čo je najhoršie, vy hovoríte, že my sme pripravili ľudí alebo sme znížili minimálnu mzdu o 33 eur. A pravda je taká, že ju zvyšujeme o 43 eur. A veľmi rád by som vám pripomenul, že vy keď ste tú minimálnu mzdu mohli zdvihnúť v oveľa väčšej výške, ako napríklad v roku 2013, kedy bola ekonomika na úplne inej úrovni, ste ju zvýšili o 11 eur a v roku 2014 ste ju zvýšili o 14 eur. Tak kto tu je, znovu sa pýtam, viac sociálnejší? Ďakujem.
Bugár, Béla, podpredseda NR SR (2018-10-24):
Nech sa páči, prezentujme sa a hlasujeme. (Hlasovanie.) Prítomných 143, za 51, proti 7, zdržalo sa 85 poslancov. Návrh sme neschválili. Zároveň vám chcem oznámiť, vážené panie poslankyne, páni poslanci, že sme úspešne absolvovali hlasovanie, takže teraz procedurálne návrhy. Pán poslanec Galek, nech sa páči.
Viskupič, Marián, poslanec NR SR (2021-05-04):
Vážený pán predsedajúci, v rozprave vystúpili dvaja páni poslanci, Viskupič a Lehotský, pričom boli podané dva pozmeňujúce návrhy. V rozprave som požiadal o vyňatie bodu 1 spoločnej správy na osobitné hlasovanie. Bod 1 má odporúčanie gestorského výboru schváliť. Pán predsedajúci, keďže pozmeňujúce návrhy boli podané v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Pellegrini, Peter, predseda NR SR (2015-03-17):
Prezentujme sa a hlasujme o návrhu na pridelenie výborom a určení lehôt. (Hlasovanie.) Prítomných 128 poslancov, za hlasovalo 124, zdržali sa 4. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Poprosím vás ešte raz, pán poslanec, aby ste uviedli hlasovanie v prvom čítaní o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve, tlač 1428 (Hlasovanie o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony , tlač 1428.)
Figeľ, Ján, podpredseda NR SR (2014-11-08):
Nech sa páči, Jozef Viskupič.
Fecko, Martin, poslanec NR SR (2010-12-14):
Ďakujem pekne, pán predsedajúci. V rozprave nevystúpil nik, takže neboli prijaté žiadne doplňujúce ani pozmeňujúce návrhy, preto, prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
P. Hrušovský, predseda NR SR: (2004-12-09):
(Hlasovanie.) 138 prítomných, 62 za, 48 proti, 26 sa zdržalo, 2 nehlasovali. Návrh sme neschválili. Teraz budeme hlasovať o druhom procedurálnom návrhu pána poslanca Madeja – vrátiť návrh zákona na dopracovanie navrhovateľovi. Hlasujeme. (Hlasovanie.) 140 prítomných, 65 za, 37 proti, 37 sa zdržalo, 1 nehlasoval. Návrh sme neschválili. Teraz pristúpime k hlasovaniu o návrhu prerokovať zákon v druhom čítaní. Hlasujeme, páni poslanci. (Hlasovanie.) 143 prítomných, 76 za, 37 proti, 30 sa zdržalo. Návrh sme schválili. Prosím o návrh. I. Harna, poslanec: Vzhľadom na to, Národná rada posunula zákon do druhého čítania, dajte hlasovať, pán predseda, o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre verejnú správu. Ďalej aby ako gestorský výbor určila hlasovaním Výbor Národnej rady Slovenskej republiky pre hospodárstvo, privatizáciu a podnikanie a že určené výbory návrh zákona prerokujú do 27. januára 2005 a v gestorskom výbore do 28. januára 2005. Dajte o tom hlasovať, pán predseda.
M. Vášáryová, poslankyňa: (2008-02-01):
Ale myslím si a som veľmi vďačná, že tu naozaj sedel pán minister a niekedy nesúhlasil so mnou alebo niekedy prikyvoval. Ja som veľmi rada, že máme ministra hospodárstva, ktorý týmto veciam rozumie a zaujíma sa o to. Je to pre mňa istou zárukou, že o týchto veciach, o ktorých hovoril aj predvčerom, včera, myslím, pán Janiš a ja dnes, že o tom diskutuje a bude o tom diskutovať s nami pán minister, veľmi by sme to potrebovali, aby sme mohli ďalej uvažovať a pôsobiť v tejto oblasti, ktorej sa už dlhodobejšie venujeme. Ďakujem vám veľmi pekne.
Paška Pavol, predseda NR SR (2013-10-18):
Otváram rozpravu v rámci tretieho čítania . Nemám prihlášku do rozpravy. Vyhlasujem ju za skončenú a záverečné hlasovanie.
Vašečka, Richard, poslanec NR SR (2016-10-26):
Ďakujem pánu poslancovi Suchánkovi. Ešte to dotiahnem tú paralelu. Využijem vlastne tú jeho faktickú poznámku k tomu, že áno, presne tak. Tak povedzme, že médiá nesmú fotografovať poslancov a nesmú uverejňovať ich obrázky, lebo my sme nejakí nadľudia a nám to prekáža a veľakrát je to nespravodlivé a v divných situáciách a keď máme nakrivo kravatu a to dehonestuje parlament a to dehonestuje kultúru... Musíme to zniesť, keď mám nakrivo kravatu a odfotia ma a teraz niekto si povie, že tak Vašečka si nevie ani kravatu zaviazať. No tak možnože si neviem a možnože som riešil niečo dôležitejšie. A naozaj, to si myslím, že upriamujme na podstatné veci. Možno ten Vašečka bude mať nakrivo kravatu alebo ako teraz ju nemá vôbec, ale bude riešiť, že prečo naši občania sú na prvom mieste v nedeľnej práci. Každý piaty Slovák musí pracovať v nedeľu. Prečo sme špička v nočnej práci? Prečo neriešime nič s tým, že sa zvyšuje odchod, vek odchodu do dôchodku. Už od 1. januára sa to bude posúvať. Lebo máme demografickú krízu a nejak sa to nezlepšuje, len to klesá. Prečo naši ľudia musia v takých množstvách, státisícoch pracovať v zahraničí? A keď budeme toto riešiť, tak spokojne znesieme aj to, že máme nakrivo kravatu alebo že sme sa nejak divne zatvárili na nejakej fotke. A určite cestou nie je zakazovať médiám, aby nás fotili, zakazovať opozičným politikom, aby hovorili, ale robiť takú prácu, že občania si povedia, no nie sú dokonalí a niekedy nás aj štvú, ale robia dobrú prácu, robia dobrú robotu a robia v prospech občanov. A tým prebijeme všetky karty. Ďakujem veľmi pekne.